**Univerzita Pavla Jozefa Šafárika v Košiciach**

**Právnická fakulta**

**Ústav medzinárodného práva a európskeho práva**

**Oznam o možnosti zapojenia sa do súťaže v simulovanom právnom konaní**

***Manfred Lachs Space Law Moot Court Competition***

**konanom pod záštitou Medzinárodného inštitútu pre kozmické právo (*International Institute of Space Law – IISL*) a Európskeho centrum pre vesmírne právo (ako súčasť Európskej vesmírnej agentúry ESA)**

Medzinárodný inštitút pre kozmické právo každoročne od roku 1992 usporadúva medzinárodnú súťaž v simulovanom spore z medzinárodného kozmického práva s názvom *Manfred Lachs Space Law Moot Court Competition*. Súťaž pozostáva z regionálneho kola a zo svetového finále.

Termín pre registráciu tímu je **31. január 2017**. Bližšie informácie o harmonograme súťaže v ročníku 2017 sú dostupné na [tomto mieste](http://www.iislweb.org/lachsmoot/docs/Calendar.pdf).

Pre bližšie informácie venujte pozornosť tejto [webovej stránke](http://www.iislweb.org/lachsmoot/docs/Calendar.pdf).

Simulovaný súdny spor sa týka právneho problému kozmického práva medzi dvoma fiktívnymi štátmi. Právny problém, ktorého vyriešenie je predmetom sporu je rovnako dostupný online a to na [tomto mieste](http://www.iislweb.org/docs/2017problem.pdf).

**Pozývame týmto študentov Právnickej fakulty UPJŠ v Košiciach k účasti na vyššie popísanom simulovanom sporovom konaní**

Ústav medzinárodného práva a európskeho práva preberie v súlade s pravidlami súťaže garanciu nad odbornou prípravou prihlásených študentov, na ktorej je ochotná aktívne participovať aj [Slovenská spoločnosť pre vesmírnu politiku](http://www.vesmirnapolitika.sk/). V prípade záujmu o prihlásenie alebo o bližšie informácie kontaktujte prosím JUDr. Adama Giertla mailom na adam.giertl@upjs.sk najneskôr do **15. januára 2017**.

Tešíme sa na spoluprácu

Kolektív Ústavu medzinárodného práva a európskeho práva.